РЕПУБЛИКА СРБИЈА

ОПШТИНА ЖИТОРАЂА

ОПШТИНСКО ВЕЋЕ

БРОЈ:016-303/2023-01

ДАТУМ:01.03.2023.године

На основу члана 19., 21. и 23. Закона о родној равноправности (“Службени гласник РС“, 52/2021), члана 2. Правилника о изради и спровођењу плана управљања ризицима од повреде принципа родне равноправности („Службени гласник РС“, број 67/2022) и члана 67. Статута општине Житорађа („Службени лист града Ниша“, број 27/2019, 37/2022 и 125/2022),а имајући у виду поштовање људских права, достојанства и интегритета личности и уважавање различитости, солидарност, правичност, једнаке могућности за све без дискриминације по било којој основи, подршку личном и друштвеном оснаживању жена, нарочито припадница рањивих група кроз заједнички ангажман жена и мушкараца и њихово партнерство у остваривању родне равноправности,

Општинско Веће општине Житорађа, на седници одржаној дана 01.03.2023. године, донело је

**ПЛАН**

**УПРАВЉАЊА РИЗИЦИМА**

**ОД ПОВРЕДЕ ПРИНЦИПА РОДНЕ РАВНОПРАВНОСТИ**

**ОПШТИНСКОГ ВЕЋА ОПШТИНЕ ЖИТОРАЂА**

**УВОД**

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој друштва, једнаке могућности и права у приступу робама и услугама као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање, ограничавање или давање првенства), на отворен или прикривен начин, у односу на лица или групе лица, као и чланове њихових породица или њима блиска лица, засновано на полу, полним карактеристикама, односно роду у: политичкој, образовној, медијској и економској области; области запошљавања, занимања и рада, самозапошљавања, заштите потрошача (робе и услуге); здравственом осигурању и заштити; социјалном осигурању и заштити, у браку и породичним односима; области безбедности; екологији; области културе; спорту и рекреацији; као и у области јавног оглашавања и другим областима друштвеног живота.

Непосредна дискриминација на основу пола, полних карактеристика, односно рода, постоји ако се лице или група лица, због њиховог пола, полних карактеристика, односно рода, у истој или сличној ситуацији, било којим актом, радњом или пропуштањем, стављају или су стављени у неповољнији положај, или би могли бити стављени у неповољнији положај.

Посредна дискриминација на основу пола, полних карактеристика, односно рода, постоји ако, на изглед неутрална одредба, критеријум или пракса, лице или групу лица, ставља или би могла ставити, због њиховог пола, полних карактеристика, односно рода, у неповољан положај у поређењу са другим лицима у истој или сличној ситуацији, осим ако је то објективно оправдано законитим циљем, а средства за постизање тог циља су примерена и нужна.

Дискриминација на основу пола, полних карактеристика, односно рода постоји ако се према лицу или групи лица неоправдано поступа неповољније него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације на основу пола, односно рода, или због тога што су понудили или намеравају да понуде доказе о дискриминаторском поступању.

Дискриминацијом на основу пола, полних карактеристика, односно рода, сматра се и узнемиравање, понижавајуће поступање, претње и условљавање, сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према женама, неједнако поступање на основу трудноће, породиљског одсуства, одсуства ради неге детета, одсуства ради посебне неге детета у својству очинства и материнства (родитељства), усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпљења таквог понашања.

Дискриминација лица по основу два или више личних својстава без обзира на то да ли се утицај појединих личних својстава може разграничити је вишеструка дискриминација или се не може разграничити (интерсексијска дискриминација).

Законом о родној равноправности уређује се појам, значење и мере политике остсваривања и унапређења родне равноправности, као и врсте планских аката у области родне равноправности, надзор над применом Закона и друга питања од значаја за остваривање и унапређење родне равноправности. Наведеним законом се уређују обавезе органа јавне власти послодаваца и других социјалних партнера да интегришу родну перспективу у области у којој делују.

Чланом 13. Закона о родној равноправности („Сл. Гласник РС“ бр.52/2021), дефинисане су врсте планских аката, међу које спада и План управљања ризицима од повреде принципа равноправности и представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других органиизација и удружења.

У националној стратегији за родну равноправност од 2021. – 2030. године дефинисан је Посебан циљ 2. Обезбеђене једнаке могућности за остваривање и заштиту људских права као претпоставка развоја и безбедног друштва, Мера 2. 4. Јачање капацитета, унапређивање институционолног и номративног оквира родне равноправности у политичком животу и обезбеђивање равноправног учешћа жена и мушкараца, посебно рањивих група у одлучивању о јавним пословима. Ова мера подразумева између осталог усклађивање акта о унутрашњој организацији и уређењу органа јавне власти, аката политичких странка, синдиката и удружења грађана и предузимање посебних мера како би се смањио родни јаз и обезбедила родно уравнотежена заступљеност у управљачким и надзорним телима и на руководећим местима у институцијама, јавним установама, посебно у јединици локалне самоуправе, месним заједницама, на изборним листама и у органима за спровођење избора, политичким странкама, синдикатима и удружењима грађана и успоставиле претпоставке за равноправно учешће жена и мушкараца и посебно рањивих група у планирању, припреми, доношењу и сровођењу одлука које утичу на њихов положај уз уважавање њихових интереса потреба и приоритета приликом обликовања и одлучивања о јавним политикама у складу са Законом о родној равноправности ( члан 7. 10. 26. 47. и 48.).

**Међународни акти и правни оквир Републике Србије на којима се заснива родна радноправност**

Република Србија је прихвтила велики број међународних докумената и интегрисала их у домаћи јавни систем у циљу остваривања родне равноправности кроз националне закона и јавне политике. На глобалном нивоу, најзначајнији документ који се односи на спречавање дискиминације жена јесте Конвенција о спречавању свих облика дискиминације жена ( тзв. CEDAW), коју је Република Србија ратификовала и о чијем спровођењу подноси периодичне извештаје Комитету Уједињених нација.

Као чланици УН Република Србија се обавезала и на примену конвенција о људским правима али и на постизање циљева у специфичним областима.

Процес европоских интеграција такође подразумева усаглашавње националног законодавства са прописима, посебно директивама Европске уније, и у овој области, које се тичу једнаких шанси и недискриминације, као што су Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања, дидрективе савета Европе 78/2000 о дискрминацији, Национално законодавство Републике Србије усаглашено је са конвенцијама Европске уније и Савета Европе ( Деклерација Савета Европе о једнакости мушкарца и жена као основном принципу демографије, Европска конвенција о људским правима и др.).

Осим докумената који су усвојени са циљем примене међународних обавеза Репувлика Србија гарантује равоправност жена и мушкараца и обавезује све државне органе да раде на остсваривању равноправности жена и мушкраца. Члан 15. Устава Републике Србије гласи:''држава јемчи равноправност жена и мушкараца и развија политику једнаких могућности.

**Међународни акти**

* Повеља Уједињених нација;
* Универзална деклерација о људским правима (1948);
* Европска повеља о људским правима (1950);
* Међународни пакт о грађанским и политичким правима (1996);
* Међународни пакт о економским, социјалним и културним правима (1966);
* Конвенција о правима детета (1989) и протоколи уз конвенцију;
* Конвенција о правима особа са инвалидитетом (2006);
* Конвенција о спречавању свих облика дискиминације жена (тзв.CEDAW);
* УН Програм акције у односу на мало оружје и практичне мере за разоружање (ПоА);
* Резолуција СБУН – жене , мир и безбедност 1325 (2000), 1820 (2008), 1888 (2009), 1889 (2009), 1906 (2010), 2016 (2013), 2122 (2013);
* Резолуција ГСУН 65/69-жене разоружање, неширење и контрола оружја;
* Пенкишка деклерација и Платформа за акцију (1995);
* Пекинг +15 и Пекинг +25- Национални преглед о оствареном напретку у спровођењу Пекиншке декларације и Платформе за акцију;
* Програм Акције Међународне конференције о становнилштву и развоју (1994);
* Специјална сесија ГСУН: жене 2000: родна равноправност, развој и мир за 21 век (2000)-Миленијумска деклерација УН А/RES/55/2 (2000);
* Директива Савета Европе 78/2000 о дискриминацији;
* Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања;
* Агенда 2030-циљеви одрживог развоја A/RES/70/1 (2015);
* Европска конвенција за заштиту људских права и основних слобода и пратећи протоколи;
* Повеља ЕУ о основним правима 2016/с202/025;
* Бечка декларација и програм деловања (1993).

**Правни оквир Републике Србије**

* Устав Републике Србије, у основним одредбама гарантује равноправност жена и мушкараца и обавезује државу да води политику једнаких могућности (члан 15),забрањује непосредну и посредну дискриминацију по било ком основу или личном својству укључујући и пол (члан 21. став 3.), прописује могућност предузимања посебних мера ради постизања пуне равноправности лица или групе лица које су у неједнаком положају са осталом грађанима (члан 21. став 4), гарантује једнакост пред законом (члан 21. став 1.), једнаку законску заштиту (члан 21. став 2), заштиту пред судовима (члан 22. став 1.), другим државним органима (члан 36. став 1.) и међународним институцијама (члан 22. став 2.), право на жалбу или друго правно средство против одлуке којом се одлучује о његовом праву или обавези (члан 36. став 2.), право на правну помоћ (члан 67. став 1.) од стране адвокатуре (члан 67. став 2.) и службе правне помоћи у ЈЛС (члан 67. став 2.) и упућује на законско регулисање бесплатне правне помоћи (члан 67. став 3), право на рехабилитацију и накнаду материјалне и нематеријалне штете проузроковане незаконитим или неправилним радом државног органа (члан 35. став 2.), јемчи заштиту података о личности (члан 42.), право азила (члан 57.), слободу одлучивања о склапању брака, равноправност супружника, изједначава статус ванбрачне заједнице и брака у складу са законом (члан 62.), гарантује равноправност родитеља у издржавању, васпитању и образовању деце (члан 65.), јемчи слободу одлучивања о рађању (члан 63.) и посебну заштиту мајки, трудница, деце и самохраних родитеља (члан 66.) као и посебну здравствену заштиту трудница, мајки и самохраних родитеља са децом до седме године, која се финансира из јавних прихода (члан 68) и социјалну заштиту породице и запослених (члан 69.);
* Закон о родној равноправности („Службени гласник РС“, број 52/21);
* Закон о изменама и допунама Кривичног законика („Службени гласник РС“, број 35/19);
* Закон о изменама и допунама Закона о забрани дискриминације („Службени гласник РС“, број 22/09);
* Закон о забрани дискриминације („Службени гласник РС“, број 22/09 и 52/21);
* Закон о спречавању насиља у породици („Службени гласник РС“, број 94/16);
* Закон о равноправности полова („Службени гласник РС“, број 104/09).

**ОПШТИ ДЕО**

**1.Радни процеси**

Основни подаци о органу јавне власти

Назив: Општинско Веће општине Житорађа

Адреса седишта: Топлички Хероји бр.53

Матични број: 07215479

ПИБ: 100369149

Одговорно лице: Иван Станојевић –Председник општинског Већа

Саша Цекић- заменик Председника општинског Већа

Општинско Веће чине Председник општине, заменик председника општине и 7 чланова општинског Већа, које бира Скупштина општине на период од четири године, тајним гласањем, већином од укупног броја одборника.

Председник општине Житорађа је председник Општинског већа.

|  |
| --- |
| Председник Општинског већа |

↓

|  |
| --- |
| Заменик председника Општинског већа |

↓

|  |
| --- |
| Чланови Општинског већа |

↓

|  |
| --- |
| Секретар Општинског већа |

Председник Општинског већа:

- представља Веће,

- организује рад Већа,

- присуствује седницама Већа,

- предлаже дневни ред за седнице Већа,

- председава и води седнице Већа,

- учествује у раду седница Већа,

- потписује акта која доноси Веће,

- стара се о реализацији аката које доноси Веће,

- даје послове и задатке секретару Већа у вези припремања седница и организовања рада Већа, као и обраде аката које оно доноси,

- одговоран је за законитост рада Већа,

- дужан је да упозори Веће на незаконитост акта који доноси, за који сматра да није сагласан Закону и који обуставља од примене својим појединачним актом, по функцији, као Председник Општине,

- врши и друге послове утврђене законом, Статутом Општине, Пословником о раду Већа и другим актима.

Председник општинског Већа је на сталном раду у извршном органу.

Кандидат за Председника општине предлаже кандидата за заменика Председника општине из реда Одборника кога бира Скупштина Општине, на исти начин као Председника општине.

Заменик Председника општине Житорађа, у складу са чланом 43. Закона о локалној самоуправи („Службени Гласник РС“ бр.129/2007, 83/2014-др. закон, 101/2016-др.закон, 47/2018 и 111/2021-др.закон), замењује председника општине Житорађа у случају његове одсутности, па сходно томе Заменик Председника општине обавља све послове председника општине везане за рад општинског већа у случају одсутности истог.

Заменик председника општине Житорађа је члан Општинског већа по функцији.

Заменик председника Општине је Заменик председника Општинског већа.

Заменик Председника општине је на сталном раду у извршном органу.

Организационе и административно-техничке послове за потребе Већа обавља организациона јединица Општинске управе општине Житорађа, задужена за послове Скупштине.

Секретар општинског Већа припрема материјале за седнице општинског Већа, израђује Нацрте Решења, Одлука и осталих аката који су у надлежности Општинског Већа, даје потребна објашњења и изјашњења током дискусије по тачкама дневног реда, пружа стручну помоћ при обради предлога о којима се гласа, стара се о законитости аката које доноси општинско Веће, обрађује материјале о којима је одлучивало општинско Веће и стара се о њиховом спровођењу, припрема и израђује Нацрте појединачних аката у другостепеном поступку, сачињава одговарајуће Извештаје и стара се о чувању изворних аката о раду општинског Већа, и о њиховом објављивању у Службеном листу.

Општинско Веће:

1. предлаже Статут, Буџет и друге Одлуке и акте које доноси Скупштина,
2. Непосредно извршава и стара се о извршењу Одлука и других аката Скупштине општине
3. Доноси Одлуку о привременом финансирању у случају да Скупштина општине не донесе буџет пре почетка фискалне године,
4. Оснива општинску службу за инспекцију коришћења буџетских средстава и службу за интерну ревизију општине
5. врши надзор над радом општинске управе, поништава или укида акте општинске управе који нису у сагласности са законом, Статутом и другим општим актом или Одлуком коју доноси Скупштина општине
6. решава у управном поступку у другом степену о правима и обавезама грађана, предузећа и установа и других организација у управним стварима из надлежности општине,
7. прописује посебне елементе процене ризика и учесталост вршења инспекцијског надзора на основу процене ризика из изворне надлежности Општине, као и посебне елементе плана одређеног инспекцијског надзора из изворне надлежности Општине,
8. прати реализацију програма пословања, и врши координацију рада јавних предузећа чији је оснивач Општина,
9. подноси тромесечни извештај о раду јавних предузећа Скупштини општине, ради даљег извештавања у складу са Законом којим се уређује превни положај јавних предузећа,
10. предлаже акта које доноси Скупштина општине ради заштите општег интереса у јавном предузећу у друштву капитала чији је оснивач Општина,
11. одлучује Решењем о употреби средстава текуће и сталне буџетске резерве,
12. стара се о извршавању поверених надлежности из оквира права и дужности Републике,
13. поставља и разрешава Начелника општинске управе,
14. поставља општинског правобраниоца
15. доноси план одбране општине који је саставни део плана одбране Републике Србије, усклађује припреме за одбрану правних лица у делатностима из надлежности општине са планом одбране Републике Србије, доноси одлуку о организовању и функционисању цивилне заштите и јединица опште намене,
16. доноси процену угрожености и План заштите и спасавања у ванредним ситуацијама и план заштите од удеса
17. образује жалбену комисију,
18. образује стручна саветодавна радна тела за поједине послове из своје надлежности,
19. информише јавност о свом раду,
20. доноси Пословник о раду на предлог Председника општине,
21. врши и друге послове у складу са Законом.

Рад општинског већа општине Житорађа произилази из одредби Статута општине Житорађа и Пословника о раду општинског већа општине Житорађа.

Општинско веће може да одлучује ако седници присуствује већина од укупног броја његових чланова. Општинско веће одлучује већином гласова присутних чланова ако Законом или Статутом за поједина питања није предвиђена друга већина.

Организација, начин рада и одлучивања Општинског већа, детаљније се уређују његовим Пословником, у складу са Законом и Статутом.

Организационе и административно техничке послове за потребе већа обавља организациона јединица општинске управе општине Житорађа, задужена за послове Скупштине.

Чланови Већа обављају послове у областима одређеним актом о избору, а уколико актом о избору то није учињено веће може да одређује области за чије праћење су већници задужени, полазећи од њихове стручности и стеченог искуства.

Чланови већа су задужени за праћење стања и спровођење ставова већа у областима за које су задужени, за благовремено покретање иницијативе пред већем за разматрање питања из надлежности већа у одговарајућој области, као и за разматрање свих питања из надлежности Већа, прописаних Законом и Статутом.

Чланови већа по својој иницијативи или на захтев већа обавештавају Веће о извршавању аката Већа и реализацији других задатака које им повери веће.

Седница Већа сазива се најкасније 3 дана пре њеног одржавања.Председникк Већа сазива седницу Већа по правилу писаним путем. предлаже дневни ред и председава седницом.Седница се може сазвати у краћем року, када за то посоје оправдани разлози.Уз позив за седницу, члановим Већа доставља се Предлог дневног реда, записник са претходне седнице, материјали за разматрање и одлучивање. Позив за седницу, предлог дневног реда, записник са претходне седнице, материјали за разматрање и одлучивање се по правилу члановима Већа достављају у штампаном облику, а по изричитом захтеву члана већа, исти може да му се достави и путем електронске поште. Члан Већа који је спречен да присуствује седници или из одређених разлога треба да напусти седницу, дужан је да о томе обавести Председника већа, заменика председника општине одн.Секретара Већа, о чему председавајући обавештава Веће. У хитним случајевима седница може бити сазвана усменим путем, при чему се позив за седницу, предлог дневног реда, записник са претходне седнице, материјали за разматрање и одлучивање, по правилу члановима већа не достављају, већ им се исти саопштавају на седници. Због хитности, таква седница већа се може одржати и телефонским путем. О току седнице одржане телефонским путем води се записник, који се усваја на наредној седници Већа.

Седници Већа обавезно присуствују Општински Правобранилац, руководиоци организационих јединица општинске управе и представници јавних предузећа, односно јавних служби чији је оснивач општина, као и представници индиректних корисника буџета општине Житорађа, када се на седницама Већа разматрају питања од значаја за ове субјекте. На седници Већа могу по позиву да присуствују без права одлучивања представници месних заједница, удружења грађана и других привредних субјеката и органиизација заинтересованих за питања о којима се на седници расправља, и у том случају Председник Већа одређује коме се од ових субјеката упућује позив са материјалом за седницу.

У вршењу својих надлежности Веће доноси Одлуке, Решења, Закључке и друга потребна акта.

Акти већа морају бити сагласни са Законом, Статутом, Одлукама и општим актима Скупштине општине

Акт који доноси Веће, потписује Председник Већа, одн. председавајући седницом на којој је акт донет.

Акти Већа за које је одређено да се објављују, објављују се на начин како је то њима одређено и за њих предвиђено другим прописима, као и у Службеном листу Града Ниша.

Надлежности, овлашћења и обавезе општинског већа Житорађа, прописане су одредбама Закона о локалној самоуправи („Службени Гласник РС“ бр.129/2007, 83/2014-др.закон, 101/2016-др.Закон, 47/2018 и 111/2021-др.закон), као и Статутом општине Житорађа („Службени лист Града Ниша“, бр.27/2019 и 37/22 и 125/22), и Пословником о раду општинског Већа општине Житорађа („Службени лист Града Ниша“ бр.75/2020).

Престанком мандата Скупштине престаје мандат извршних органа општине, с тим да они врше текуће послове из своје надлежности до ступања на дужност новог председника општине и општинског Већа, односно председника и чланова привременог органа ако је Скупштини мандат престао због распуштања Скупштине.

Чланови општинског Већа општине Житорађа:

Добривоје Митић из Јасенице

Србомир Миленковић из Житорађе

Слађана Голубовић из Житорађе

Владица Стојановић из Вољчинца

Бојан Николић из Речице

Влада Ристић из Доњег Црнатова и

Мирослав Станковић из Држановца

Секретар општинског Већа је Марјана Стевановић.

Чланови Општинског већа су изабрана лица, нису на сталном раду у Општинском већу, функцију обављају по позиву за седницу већа и уз месечну надокнаду за свој рад, чија је висина утврђена посебном Одлуком Скупштине Општине.

Права и дужности чланова Општинског већа су:

- да присуствују седницама Већа,

- да обављају послове у областима одређеним актом о избору, а уколико актом о избору то није учињено, веће може да одређује области за чије праћење су већници задужени, полазећи од њихове стручности и стеченог искуства,

- да учествују у разматрању и одлучивању по свим питањима о којима се расправља на седницама Већа,

- да дају иницијативе и предлоге за припремање и доношење одлука и других аката, као и других писаних материјала ( Анализа, Оцена, Информација, Извештаја, Програма, Планова и сл.) за чије је доношење или утврђивање предлога надлежно Општинско веће,

- одговорност за праћење стања и спровођење ставова Већа у областима за које су задужени,

- да врше и друге послове из надлежности Већа утврђене законом, Статутом Општине, Пословником о раду Већа, појединачним актима Већа и другим актима.

Од укупног броја чланова општинског Већа општине Житорађа је 1 жена и 8 мушкараца.

**1.2. Родно осетљива статистика**

Да би се добро разумеле потребе за остваривањем родне равноправности, неопходно је постојање родно осетљиве статистике, родно разврстаних података и родних индикатора. То су кључни алати за формулисање, примену надзирање, евалуацију и ревизију циљева на свим нивоима друштвеног деловања.

Родно осетљива статистика обезбеђује податке за креирање и ревизију политике и програма организација, како не би производиле различите ефекте на жене и мушкарце. Поред тога она обезбеђује веродостојне податке о стварним ефектима политика и програма наживоте жена и мушкараца.

Редовно и свеобухватно праћење и приказивање родно осетљивих података, омогућавају сагледавање стања у друштву (организацији) у погледу родно засноване дискриминације, као икреирање, планирање и спровођење политикаи програма који су усмерени на отклањање неједнакости и унапређење положаја дискриминисаних група или дискриминисаних појединаца и појединки.

**1.2.1.Полна заступљеност у Општинском Већу општине Житорађа**

• председник/ца општинског Већа М   
• заменик/ца председника општинског Већа М   
• секретар општинског Већа Ж  
• састав општинског већа М 89,5% Ж 11,5 %

Извештаји о родној заступљености се не воде, али с обзиром на чињеницу да постоји извор података, неопходно је да се успостави стална евиденција о чему ће бринути лице за родну равноправност.

**1.2.2.Структура општинског Већа општине Житорађа према степену стеченог образовања и полу**

Квалификације које поседују запослена и радно ангажована лица, разврстана по полу:

|  |  |  |  |
| --- | --- | --- | --- |
| Ниво квалификације: | Укупно: | Жена: | Мушкараца: |
| 1. | / | / | / |
| 2. | / | / | / |
| 3. | / | / | / |
| 4. | 8 | 1 | 7 |
| 5. | / | / | / |
| 6. | / | / | / |
| 7. | 1 | / | 1 |
| 8. | / | / | / |

**1.2.3.-Структура општинског Већа према годинама, старости и полу**

|  |
| --- |
| Укупан број чланова Већа: 9 |
| Број и проценат чланова Већа женског пола: 1, 11,5% |
| Број и проценат чланова Већа мушког пола: 8, 89,5% |

|  |  |
| --- | --- |
| Старосна  структура: | Укупно: Од 21-30 година живота  Ж:0  М:0  Укупно: Од 31-40 година живота  Ж:0  М:4  Укупно: Од 41-50 година живота  Ж:0  М:2  Укупно: Од 51-60 година живота  Ж:1  М:  Укупно: Од 61-70 година живота  Ж:0  М:2 |

**2.ПРОЦЕНА РИЗИКА**

План управљања ризицима израђује се на основу процене ризика од повреде принципа  
родне равноправности, која представља почетну фазу у процесу израде Плана  
управљања ризицима.  
Процена ризика извршена је у свим областима и радним процесима обвезника и чини  
саставни део овог Плана управљања ризицима.  
Проценом ризика идентификовани су извори могућег угрожавања лица у процесу рада  
који могу да проузрокују повреду принципа родне равноправности и сагледане могуће  
последице, потребе и могућности за заштиту од повреде принципа родне  
равноправности.

Процена ризика у одређеном радном процесу врши се тако што се број запослених  
мање заступљеног рода у радном процесу подели са укупним бројем запослених у том  
радном процесу и помножи са 100.

Тада се добија проценат уравнотежености полова у  
служби на основу чега се може проценити ризик родне неравноправности.

Родна равноправност је заступљена ако је уравнотеженост између 40 и 50%, што значи  
да испод 40% постоји низак ризик родне неуравнотежености.

Процена ризика је 11%, што значи да је висок ризик родне неуравнотежности.

Процена ризика на основу које се утврђује вероватноћа настанка последице према горе  
наведеном примеру служи да се у сваком радном процесу идентификују процеси који су  
нарочито изложени ризику за повреду принципа родне равноправности и то на следећи  
начин:

* 0,10% - веома висок ризик
* 11-20%- висок ризик
* 21-30%- умерени ризик
* 31-40%- низак ризик

На основу извршене анализе утврђује се који су радни процеси нарочито изложени  
ризику за повреду принципа родне равноправности.

**3.Радни процеси који су нарочито изложени ризику од повреде принципа родне равноправности**

Списак области и радних процеса који су нарочито изложени ризику за повреду принципа родне равноправности укључујући и резултате процене степена ризика у општинском Већу општине Житорађа не постоје, према резултату процене степена ризика. То значи да не постоје радни процеси који су нарочито изложени ризику од повреде принципа родне равноправности, те с' тога није потребно предузети мере које се одређују у случајевима високог ризика родне неуравнотежености.

Од конституисања последњег сазива општинског Већа општине Житорађа, није било пријављених случајева узнемиравања, полног узнемиравања, посредне или непосредне дискриминације, или судских спорова из ове области.

Мере које су предвиђене овим Планом управљања ризицима, предвиђене су пре свега са циљем унапређења до потпуне примене принципа родне равноправности.

Средства за унапређење родне равноправности до сад нису издвајана, али план је да то постане део праксе у наредном периоду.

1. **Мере за остваривање и унапређење родне равноправности**

Мере за остваривање и унапређење родне равноправности се могу развстати на опште мере и посебне мере, у складу са Законом.

Опште мере се односе након друштвеног дијалога и широког друштвеног консензуса, док се посебне мере доносе појединачно на нивоу организације.

1. **Опште мере**

Опште мере за остваривање и унапређивање родне равноправности јесу законом прописане мере којима се у одређеној области забрањује дискриминација на основу пола, односно рода, или се налаже одговарајуће поступање ради остваривања родне равноправности. Опште мере обухватају и мере утврђене другим актима (декларације, резолуције, стратегије и сл.), чији је циљ остваривање родне равноправности.

1. **Посебне мере**

Посебне мере за остваривање и унапређивање родне равноправности су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода.

Посебне мере, у складу са општим мерама одређују и спроводе орган јавне власти, послодавци и удружења.

Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

* право жена, девојчица и мушкараца на информисаност и једнаку доступност политикама, програмима и услугама;
* примена уродњавања и родно одговорног буџетирања у поступку планирања, управљања и спровођења планова, пројеката и политика;
* промовисање једнаких могућности у управљању људским ресурсима и на тржишту рада;
* уравнотежена заступљеност полова у управним и надзорним телима и на положајима;
* уравнотежена заступљеност полова у свакој фази формулисања и спровођења политика родне равноправности;
* употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;
* прикупљање релевантних података разврстаних по полу и њихово достављање надлежним институцијама.

Посебне мере примењују се док се не постигне циљ због којег су прописане.

1. **Подстицајне мере**

Подстицајне мере представљају мере којима се дају посебне погодности или уводе посебни подстицаји у циљу унапређења положаја и обезбеђивања једнаких могућности за жене и мушкарце у свим областима деловања.

Општинско Веће општине Житорађа услед потреба за остваривање и унапређење родне равноправности доноси следећу подстицајну меру:

* **Активирање већег броја жена у органе одлучивања и ангажовање и предлагање за ангажовање већег броја жена у поступцима избора и доношења одлука.**
* МЕРА 1. **Активирање већег броја жена у органе одлучивања и ангажовање и предлагање за ангажовање већег броја жена у поступцима избора и доношења одлука.**

**Разлог за увођење мере:**

Иако су у органима управљања жене заступљене у одговарајућем проценту у односу на укупан број, потребно је оснажити жене за активну партиципацију у поступцима доношења одлука.

Такође, орган власти као подстицајну меру предлаже и омогућавање додатног усавршавања за жене доносиоце одлука у органима управљања да би се тиме квалитетније спровели мисија и визија органа /установе.

**Време за увођење мере:**

Период од 2023-2026. године.

**Начин спровођења и контроле спровођења мере:**

* Предлагати већи број жена у изборним поступцима;
* Одредити лица која ће пратити континуирану едукацију жена на теме доношења одлука;
* Омогућити што већем броју жена да приступе органима који доносе одлуке;
* Активирање већег броја жена кроз предлагање већег броја жена у поступцима избора је континуиран процес којим се постиже потпуна равноправност у партиципацији и одлучивању.

1. **Програмске мере**

Овим мерама се операционализују програми за остваривање и унапређење родне равноправности. Општинско Веће општине Житорађа, услед потреба за остваривањем и унапређењем родне равноправности, доноси следеће програмске мере;

* Имплементација родно осетљивог језика у интерним документима;
* Похађање обука, семинара и конференција у вези са родном равноправношћу;
* Успостављање сарадње са државним органима и организацијама цивилног друштва.

**МЕРА 1. ИМПЛЕМЕНТАЦИЈА РОДНО ОСЕТЉИВОГ ЈЕЗИКА У**

**ИНТЕРНИМ ДОКУМЕНТИМА**

Недоследна употреба женског рода када означавамо жене које обављају одређена занимања или јавне функције није питање граматичке правилности, јер је употреба женског рода граматички не само исправна већ и неопходна. Стога је доследна употреба језика равноправности питање свести о важности друштвене једнакости мушкараца и жена.

**Разлог за увођење мере:**

У одређеним интерним документима општинског Већа општине Житорађа није присутан родно сензитиван језик. Сва документација се води у граматички мушком роду и подразумева природно мушки и женски род лица на који се односе.

**Време за увођење мере:**

Након усвајања Плана управљања ризицима почеће се примењивање ове мере.

**Начин спровођења и контроле спровођења мере:**

Лице задужено за спровођење мера из родне равноправности ће вршити контролу свих интерних докумената у складу са Приручником за употребу родно осетљивог језика који је објављен на интернет страни Координационог тела за родну равноправност Владе Републике Србије.

**Престанак спровођења мера:**

Мера имплементације родно осетљивог језика је трајна тј. нема временско ограничење и спроводиће се од дана усвајања Плана управљања ризицима.

**МЕРА 2. ПОХАЂАЊЕ ОБУКА, СЕМИНАРА И КОНФЕРЕНЦИЈА У ВЕЗИ**

**СА РОДНОМ РАВНОПРАВНОШЋУ**

**Разлог за увођење мере:**

Стицање нових знања и вештина у пуној примени принципа родне равноправности у локалној самоуправи.

**Време за увођење мере:**

Спроводиће се од дана усвајања Плана управљања ризицима, континуирано.

**Начин спровођења и контроле спровођења мере:**

Примена нових знања и вештина стечених на обукама, семинарима и конференцијама у раду општинског Већа општине Житорађа приликом:

-утврђивања програмских циљева и начела програма рада ;

- израде програмских и статутарних докумената, правилника и других аката;

- давање саглсности за потпис колективних уговора, договора и спосразума са државним органима и органима локалне самоуправе и осталих делатности.

За доношење, спровођење и извештавање о спровођењу плана управљања ризицима одговоран је руководилац обвезника доношења плана управљања ризицима. Послове координације у вези са доношењем, спровођењем и извештавањем спровођењу плана управљања ризицима обављаће лице одогворно од стсране руководиоца.

**Престанак спровођења мера:**

Мера похађања обука, семинара и конференција је трајна тј. Нема временско ограничење и спроводиће се од дана усвајања Плана управљања ризицима.

**МЕРА 3. УСПОСТАВЉАЊЕ САРАДЊЕ СА ДРЖАВНИМ ОРГАНИМА И**

**ОРГАНИЗАЦИЈАМА ЦИВИЛНОГ ДРУШТВА**

**Разлог за увођење мере:**

Упостављањем континуиране сарадње са државним органима и организацијама цивилног друштва у виду разлмене информација и знања са циљем унапређења родне равноправности омогућава се једноставнија инплементација обавеза проистеклих из законских и подзаконских аката.

**Време за увођење мере:**

Спроводиће се од дана усвајања плана управљања ризицима, континуирано.

**Начин спровођења и контроле спровођења мере:**

Спровођење ове мере се врши потписивањем Меморандума о сарадњи, разменом информација из области родне равноправности, одржавањем округлих столова и презентација, учествовањем на панелним дискусијама о искуствима у спровођењу родне равноправности.

За доношење, спровођење и извештавање о спровођењу плана управљања ризицима, одговоран је руководилац обвезника доношења плана управљања ризицима. Послове координације у вези са доношењем, спровођењем и извештавањем о спровођењу плана управљања ризицима, обављаће лице одређено од стране руководиоца.

**Престанак спровођења мера:**

Мера суспостављања сарадње са државним органима и организацијама цивилног друштва је трајна тј.нема временско ограничење.

**МЕРА 4. РОДНО ОДГОВОРНО БУЏЕТИРАЊЕ**

Родно одговорно буџетирање представља увођење принципа родне равноправности у буџетски процес, што подразумева родну анализу буџета и реструктурирање прихода и расхода са циљем унапређења родне равноправности.

**Разлог за увођење мере:**

У складу са упутством Министарства финансија за израду о буџету локалне власти, неопходно је да надлежни орган локалне власти на годишњем нивоу донесе план поступног увођења родно одговорног буџетирања, којим ће одредити једног или више корисника буџетских средстава и један или више програма опредељеног буџетског корисника за који/које ће се дефинисати (на нивоу програма и/или програмске активности) најмање један родно одговоран циљ и одговарајући показатељи/индикатори који адекватно мере допринос циља унапређењу равноправности између жена и мушкараца.

**Време за увођење мере:**

Спроводиће се од дана усвајања Плана управљања ризицима континуирано.

**Начин спровођења и контроле спровођења мере:**

Постављање посебног циља за жене или мушкарце са циљем смањења неравноправности.

Истицање родне димензије проблема који се решава, односно експлицитно узимање у обзир питања рода и родно осетљивог приступа.

Диференцирање циљева и индикатора тако да се експлицитно односе на жене и мушкарце.

Родна анализа (поступак прикупљања, анализе и тумашења родно сензитивних података у одређеној области, ради бољег разумевања препрека у остваривању родне равноправности или постојећих неравноправности која је дефинисана прописима у пракси, укључујући препреке у приступу јавним услугама или јавним добрима, неразумевање различитих потреба и приоритета које одређене полне, старосне, образовне и друге карактеристике имају и на које би локална самоуправа требало да одговорисвојим политикама и програмима.)

За доношење, спровођење и извештавање о спровођењу плана управљања ризицима, одговоран је руоводилац обвезника доношења плана управљања ризицима. Послове координације у вези са доношењем, спровођењем и извештавањем о спровођењу плана управљања ризицима, обављаће лице одређено од стране руководиоца.

**Престанак спровођења мере:**

Након што на снагу ступе начини за уродњавање, односно за укључивање родне перспективе у циљеве и буду остварени индикатори у оквиру програмске структуре буџета и код локалне самоуправе.

1. **Подаци о лицу одговорном за спровођење мера из Плана управљања ризицима**

ИМЕ И ПРЕЗИМЕ: Наташа Младеновић

РАДНО МЕСТО: Млађи Саветник на пословима процене утицаја пројекта на

животну средину и праћење стања и заштита и унапређење

животне средине, стручни и управни послови у области туризма

и занатства.

БРОЈ МОБ. ТЕЛ: 062-88-46-288

e-mail адреса: natasa.mladenovic@zitoradja.org

**З А К Љ У Ч А К**

У складу са националним принципима родне политике који афирматиавно истичу родну равноправност и једнакост на свим нивоима деловања и рада општине Житорађа и њених органа, водећи принципи су:

* Разлике у полу морају се узети у обзир да би се постигла суштинска једнокост и правичност;
* Родна равноправност значи да се различито понашање, тежње и потреба жена и мушкараца једнако разматрају, вреднују и фаворизују;
* Трансформација индивидуалне свести о родној равноправности и правима жена као и организациона култура и управљање су предуслов за родну равноправност и оснаживање жена;
* Одрживи развој је могућ смао ако се заснива на равноправном партнерству и узајамном поштовању жена и мушкараца.

Гарантовање једнаких могућности за жене и мушкарце је једно од најважнијих питања за организациони правни оквир општинског Већа општине Житорађа, при чему су принципи успостављања родне равноправности базирани на главним националним правним и стратешким документима.

Дефинисањем принципа којима се у образовње и истдраживње, односно деловање и рад органа општинског Већа општине Житорађа у целини уводи тзв. Култура једнаких могућности, за све запослене, и обезбеђује да жене и мушкарци имају једнака права и могућности развоја и рада. На тај начин општинско Веће општине Житорађа исказује јасну опредељеност да подржава промоцију и примену инстинске равноправности жена и мушкараца кроз следеће принципе:

* Интереси оба пола морају бити оптимално испуњени на свим нивоима и у свим функцијама. Ово такође укључује дужно разматрање свих специфичних родних интереса у свим радним контекстима;
* Општинско веће општине Житорађа има за циљ постизање уравнотежене заступљености жена и мушкараца на свим нивоима и свим функцијама. Ако је у условима једнаких квалификација један пол изразито недовољно заступљен у датом контексту, препоручује се давање предности кандидатима мање заступљеног пола;
* Нико не може трпети негативне последице због свог пола, родног идентитета или родне транзиције;
* Достојанство и интегритет сваког појединца морају се поштовати, Сексуално узнемиравање и сексистичко понашање кршење су људског достојанства;
* Писани и говорни језик треба да изражава једнак третман жена и мушкараца уз обезбеђење прецизности и јасноће.

Унапређење родне равноправности и побољшан положај жена и мушкараца у Србији препознати су као један од приоритета Владе Републике Србије. Према томе, политике родне равноправности треба да постану саставни део редовних активности свих државних органа и институција на свим нивоима, чиме ће се родна равноправност успоставити као нужан принцип у процесу редовног планирања јавних политика и њиховог буџетирања. Промоција родне равноправности је такође задатак државе у свим активностима њених институција укључујући и државне универзитете.

У послу, политици и друштву у целини, можемо достићи свој пуни потенцијал само ако искористимо свој таленат и различитост.

**Ступање на снагу Плана управљања ризицима**

План управљања ризицима објавити у „Службеном листу Града Ниша“ и на интернет страници општине Житорађа.

План управљања ризицима ступа на снагу наредног дана од дана објављивања, а примећиваће се од дана ступања на снагу овог Плана.

Измене и допуне Плана управљања ризицима, врше се на начин и по поступку његовог доношења.

**ОПШТИНСКО ВЕЋЕ ОПШТИНЕ ЖИТОРАЂА**

Председник

општинског Већа

\_\_\_\_\_\_\_\_\_\_\_\_\_\_\_\_\_\_\_

Иван Станојевић